CELEX: 62012TN0169
Language: fi
Date: 2012-04-10 00:00:00
Title: Asia T-169/12: Kanne 10.4.2012 — CHEMK ja KF v. neuvosto

9.6.2012   
            
            
               FI
            
            
               Euroopan unionin virallinen lehti
            
            
               C 165/34
            
         Kanne 10.4.2012 — CHEMK ja KF v. neuvosto
   (Asia T-169/12)
   2012/C 165/56
   Oikeudenkäyntikieli: englanti
   
      Asianosaiset
   
   
      Kantajat: Chelyabinsk electrometallurgical integrated plant OAO (CHEMK) (Chelyabinsk, Venäjä) ja Kuzneckie ferrosplavy OAO (KF) (Novokuznetsk, Venäjä) (edustaja: asianajaja B. Evtimov)
   
      Vastaaja: Euroopan unionin neuvosto
   
      Vaatimukset
   
   
               —
            
            
               muun muassa Venäjältä peräisin olevan ferropiin tuonnissa sovellettavia polkumyynnin vastaisia toimenpiteitä koskevan osittaisen välivaiheen tarkastelun päättämisestä asetuksen (EY) N:o 1225/2009 11 artiklan 3 kohdan nojalla 16.1.2012 annettu neuvoston täytäntöönpanoasetus (EU) N:o 60/2012 (EUVL L 22, s. 1) on kumottava siltä osin kuin se koskee kantajia ja
            
         
               —
            
            
               vastaaja on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantajat vetoavat kolmeen kanneperusteeseen.
   
               1)
            
            
               Ensimmäinen kanneperuste, jonka mukaan
               
                           —
                        
                        
                           toimielimet rikkoivat ”perusasetuksen” (1) 11 artiklan 9 kohtaa yhdessä sen 2 artiklan 12 kohdan kanssa, koska ne eivät vahvistaneet kantajien polkumyyntimarginaalin määrää. Lisäksi — tai toissijaisesti — toimielimet tekivät oikeudellisen virheen ja ylittivät harkintavaltansa rajat 11 artiklan 3 kohdan mukaisessa tulevaisuutta koskevassa arvioinnissaan sallimalla sen, että muuttuneiden olosuhteiden pysyvää luonnetta koskevat päätelmät käsittävät polkumyyntiä koskevat päätelmät, tekemällä tyhjäksi päätelmät, jotka koskivat muuttunutta polkumyyntimarginaalia välivaiheen tarkastelussa, ja laajentamalla polkumyynnin jatkamista koskevan analyysin soveltamisalaa siten, että se kattaa polkumyyntimarginaalia koskevat päätelmät tai vaikuttaa niihin. Toimielimet loukkasivat lopuksi kantajien polkumyyntiin liittyviä puolustautumisoikeuksia, koska ne eivät ilmoittaneet kantajille polkumyyntiä koskevaa lopullista laskelmaansa.
                        
                     
         
               2)
            
            
               Toinen kanneperuste, jonka mukaan
               
                           —
                        
                        
                           toimielimet tekivät ilmeisen arviointivirheen, kun ne päättelivät, että RFAI:n myynti-, yleis- ja hallintokulut sekä voitto oli oikaistava kantajien vientihintaan, ja kun ne totesivat tähän liittyen, että kantajat ja RFAI eivät ole yksi taloudellinen kokonaisuus.
                        
                     
         
               3)
            
            
               Kolmas kanneperuste, jonka mukaan
               
                           —
                        
                        
                           toimielimet rikkoivat 11 artiklan 3 kohdan kolmatta alakohtaa ja/tai tekivät ilmeisiä arviointivirheitä, kun ne katsoivat, että olosuhteet eivät olleet muuttuneet pysyvästi, kun oli kyse kantajien polkumyyntimarginaalin alentamisesta.
                        
                     
         
      (1)  Polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30.11.2009 annettu neuvoston asetus (EY) N:o 1225/2009 (perusasetus) (EUVL L 343, s. 51)